Ursula Ratasepp

Ursula Ratasepp (kodanikunimi Ursula Oja; sündinud 17. juunil 1982) on eesti näitleja.

Ta lõpetas 2001. aastal Vanalinna Hariduskolleegiumi teatriklassi ja jätkas õpinguid Tartu Ülikoolis psühholoogia erialal. 2006. aastal lõpetas ta Eesti Muusika- ja Teatriakadeemia lavakunstikooli (22. lend). Samast aastast töötab Tallinna Linnateatris näitlejana.

 Looming 

 Rollid Tallinna Linnateatri lavastustes 

 Lehm – G. Orwell, "Loomade farm" (lavastaja M. Koldits, 2005
 Naine – J. Tätte, "Kaev" (lavastaja I. Sammul), 2006
 Dina – L. Pirandello, "Nii see on (kui teile nii näib)" (lavastaja A. Šapiro), 2006
 Koor – P. Vogel, "Kuidas ma õppisin sõitma" (lavastaja A. Prosa), 2007
 W. B. Yeats, "Impro 3 – Punane Hanrahan" (lavastaja J. Rohumaa), 2007
 Anna van Gogh – N. Wright, "Vincent" (lavastaja A. Prosa), 2007
 Tiina – A. H. Tammsaare / E. Nüganen, "Karin. Indrek. Tõde ja õigus. 4." (lavastaja E. Nüganen), 2007
 Armilla – C. Gozzi, "Ronk" (lavastaja E. Nüganen), 2007
 Kristi – A. H. Tammsaare / U. Lennuk, "Wargamäe Wabariik" (lavastaja E. Nüganen), 2008
 Erica – A. H. Tammsaare / E. Nüganen, "Ma armastasin sakslast" (lavastaja E. Nüganen), 2009
 "Tallinna Linnateater laulab. Õnnelik õhtu" (muusikajuht R. Roose), 2010
 Carol Conway – J. B. Priestley, "Aeg ja perekond Conway" (lavastaja E. Nüganen), 2011
 Tatjana – T. Stoppard, "Utoopia rannik. I osa. Teekond" (lavastaja P. Pedajas), 2013
 Caroline Cassidy – M. Carr, "Kassirabal" (lavastaja M. Kalmet), 2013
 Roberta – P. Piik / M.-L. Lill, "Harakale haigus..." (lavastajad P. Piik ja M.-L. Lill), 2014
 "Melujanu" (lavastajad H. Kalmet, P. Võigemast, M. Schmidt ja P. Piik), 2015
 Leedi Macduff, Nõid – W. Shakespeare / A. Mikkola, "Macbeth" (lavastaja A. Mikkola), 2017, rollis alates 2018
 Preili Julie – A. Strindberg "Preili Julie" (lavastaja L. Jaanhold), 2018
 Naine – F. Zeller, "Mineku eel" (lavastaja H. Toompere), 2018
 Friederike – M. Ivaškevičius, "Kant" (lavastaja E. Nüganen), 2019
 Mona – T. Vinterberg, M. Rukov, "Kommuun" (lavastaja E. Nüganen), 2019

 Rollid mujal 

 Cordelia – U. Uusberg, "Head ööd, vend" (lavastaja Uku Uusberg), 2008 Kanuti Gildi SAALis
 Julia – W. Shakespeare, "Romeo ja Julia" (lavastaja F. Poulsen), 2008 Emajõe Suveteatris
 "Live News Project", 2010
 M. Keränen, "Kuldne Lurich" (lavastaja Ingomar Vihmar, esietendus 2014 Eesti Draamateatris
 Õde James – J. P. Shanley, "Kahtlus" (lavastaja Madis Kalmet), 2015 Katariina kirikus
 "sugu: N" (lavastajad H. Kalmet ja P. Võigemast), 2015 Vabal Laval 2015

 Filmirollid, teleseriaalid, multifilmi helindamine 
 Kaisa – teleseriaalis "Kodu keset linna" (TV3, 2005–2006)
 Multifilmi helindamine "Leiutajateküla Lotte" (2006)
 Kaja – kriminaalsarjas "Ohtlik lend" osades "Vistrik", "Isa ja tütar" "Teispoolsuse vennaskond" ning "Ilus on laval surra" (Eesti Televisioon, 2006–2007)
 Peaministri sekretär – poliitilise satiiri sarjas "Riigimehed" osas "Avatud uksed" (Eesti Televisioon, 2010)
 Kertu – peaosa Ilmar Raagi mängufilmis "Kertu" (Amrion, 2013)
 Maris Roos – "Kättemaksukontor" (2014)
 Kadri – filmis "Vehkleja" (2015)
 "Siberi võmm" (2016)
 Brita – seriaalis "Nukumaja" (2017)
 "Reetur" (2019) (teleseriaal) – Rita Laikmaa

 Tunnustus 
 2016 Ants Lauteri nimeline auhind
 2019 Eesti Teatriliidu naiskõrvalosatäitja auhind
 2021 Raadioteatri näitlejaauhind

 Isiklikku 
Ursula Ratasepa abikaasa on Kaarel Oja (Tõnu Oja poeg). Neil on kaks tütart ja kaks poega.

Ursula Ratasepa õde on näitleja Katariina Libe.

 Välislingid 
 Ursula Ratasepp Tallinna Linnateatri kodulehel


Kategooria:Tallinna Linnateatri näitlejad
Kategooria:Eesti filminäitlejad
Kategooria:Eesti Muusika- ja Teatriakadeemia vilistlased
Kategooria:Sündinud 1982